**ZMLUVA O POSKYTNUTÍ PROSTRIEDKOV MECHANIZMU   
NA PODPORU OBNOVY A ODOLNOSTI**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov   
a podľa § 14 zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov

**medzi**

Názov: Úrad podpredsedu vlády Slovenskej republiky pre Plán obnovy a znalostnú ekonomiku

Sídlo: Tomášikova 14366/64A, 831 04 Bratislava

IČO: 56565321

Štatutárny orgán: Mgr. Michal Moško, MBA, vedúci úradu

**v zastúpení:**

Názov: Výskumná agentúra

Sídlo: Plynárenská 7/A, 821 09 Bratislava

IČO: 31819494

DIČ: 2022295539

Štatutárny orgán: Mgr. Marek Mrva, generálny riaditeľ Výskumnej agentúry

na základe písomného poverenia zo dňa 13. 10 2022[[1]](#footnote-2) v súlade s § 6 a nasl. zákona č. 368/2021 Z. z. o mechanizme na podporu obnovy a odolnosti a o zmene a doplnení niektorých zákonov v znení neskorších predpisov (ďalej len „zákon o mechanizme“)

Plnenie zo zmluvy je zabezpečené Ministerstvom školstva, výskumu, vývoja a mládeže Slovenskej republiky prostredníctvom Štátnej pokladnice a č. účtu v tvare IBAN: SK80 8180 0000 0070 0006 5236.

(ďalej len „**Vykonávateľ**“)

a

Názov: ...........................................................................

Sídlo: ...........................................................................

Právna forma: ...........................................................................

IČO: ...........................................................................

DIČ: ...........................................................................

Štatutárny orgán: ...........................................................................

Poštová adresa[[2]](#footnote-3): ...........................................................................

IBAN[[3]](#footnote-4): ...........................................................................

Identifikácia banky[[4]](#footnote-5): ...........................................................................

(ďalej len „**Prijímateľ**“)

(**Vykonávateľ** a **Prijímateľ** sa pre účely tejto Zmluvy o poskytnutí prostriedkov mechanizmu na podporu obnovy a odolnosti označujú ďalej spoločne aj ako „**zmluvné strany**“ a každý z nich jednotlivo len ako „**zmluvná strana**“.)

1. **ÚVODNÉ USTANOVENIA**

* 1. Neoddeliteľnú súčasť Zmluvy o poskytnutí prostriedkov mechanizmu na podporu obnovy a odolnosti tvorí **Príloha č. 1**, ktorú tvoria **Všeobecné zmluvné podmienky** (ďalej len „**VZP“**), v ktorých sa v nadväznosti na § 273 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) bližšie upravujú práva, povinnosti a postavenie **zmluvných strán** vrátane postupov pri poskytovaní a používaní **Prostriedkov mechanizmu** a **Príloha č. 2**, ktorú tvorí **Opis Projektu**.Zmluva o poskytnutí prostriedkov mechanizmu na podporu obnovy a odolnosti vrátane všetkých príloh v znení neskorších zmien a doplnení sa v texte označuje ako „**Zmluva**“. Zmluva o poskytnutí prostriedkov mechanizmu na podporu obnovy a odolnosti bez príloh v znení neskorších zmien a doplnení sa v texte označuje ako „**Zmluva o poskytnutí prostriedkov mechanizmu**“.
  2. Pojmy použité v tejto **Zmluve** sú definované vo **VZP**, v **Právnom rámci** a/alebo v **Záväznej dokumentácii**. **Zmluvu** je potrebné vykladať so zreteľom a v nadväznosti na **Právny rámec**, **Výzvu a Záväznú dokumentáciu**.Ak je pojem v tejto **Zmluve** definovaný odlišne ako v **Právnom rámci,** a/alebo v **Záväznej dokumentácii**,na účely tejto **Zmluvy** sa bude vykladať podľa definície uvedenej v tejto **Zmluve**.
  3. Ak z kontextu nevyplýva iný zámer, každý odkaz v **Zmluve** na akýkoľvek dokument znamená príslušný dokument v znení jeho dodatkov a iných zmien a každý odkaz na ktorýkoľvek právny predpis znamená príslušný právny predpis v účinnom znení. V prípade úplného zrušenia a nahradenia dokumentov alebo právnych predpisov novými dokumentmi alebo novými právnymi predpismi sa odkaz v **Zmluve** spravuje obsahom a podstatou najbližším ustanovením nových dokumentov alebo právnych predpisov. Toto ustanovenie nemá vplyv na výklad pojmov uvedených v článku 1 **VZP** a výkladové pravidlá podľa článku 1 **Zmluvy o poskytnutí prostriedkov mechanizmu**.

1. **predmet a účel zmluvy** 
   1. **Zmluvné strany** uzatvárajú túto **Zmluvu** za účelom realizácie **časti investície 4 –** Výskum a inovácie pre dekarbonizáciu ekonomiky z **Komponentu 9** v rámci **Plánu obnovy a odolnosti Slovenskej republiky** (ďalej len ,,Plán obnovy“) prostredníctvom **Projektu** špecifikovaného v ods. 2.3. tohto článku **Zmluvy o poskytnutí prostriedkov mechanizmu**, pričom podmienky **Realizácie Projektu** sú okrem **Zmluvy** a **Právneho rámca** upravené aj v **Záväznej dokumentácii**.
   2. **Zmluvné strany** uzatvárajú túto **Zmluvu** na základe **Vykonávateľom** **Kladne posúdenej** **žiadosti o prostriedky mechanizmu,** registrovanej pod číslom <číslo registrovanej **Kladne posúdenej žiadosti o** **prostriedky mechanizmu**>, predloženej v rámci **Výzvy**: Výzva na predkladanie žiadostí o poskytnutie prostriedkov mechanizmu na podporu obnovy a odolnosti „Podpora výskumných projektov zameraných na dekarbonizáciu ekonomiky v TRL úrovniach 1-3“, kód **Výzvy**: 09I04-03-V02 z dňa 4. júla 2023 podľa § 12 ods. 2 zákona o mechanizme. Súčasťou **Kladne posúdenej žiadosti o prostriedky mechanizmu** je **Príloha 6 - Opis Projektu**, ktorá tvorí základ pre posúdenie a poskytnutie prostriedkov mechanizmu, pričom pre účely **Zmluvy** je záväzná.
   3. Predmetom tejto **Zmluvy** je úprava práv a povinností **zmluvných strán**, ako aj vymedzenie zmluvných podmienok pre poskytnutie a použitie **Prostriedkov mechanizmu** na realizáciu **Projektu**, ktorý je predmetom **Kladne posúdenej** **žiadosti o prostriedky mechanizmu**:

**Názov projektu**: <*názov* >

**Kód projektu**: <*kód* >

**Názov investície:** 4: Výskum a inovácie pre dekarbonizáciu ekonomiky

**Názov komponentu**: 9: Efektívnejšie riadenie a posilnenie financovania výskumu, vývoja a inovácií Plánu obnovy a odolnosti Slovenskej republiky.

* 1. **Vykonávateľ** sa zaväzuje, že na základe **Zmluvy** poskytne **Prostriedky mechanizmu Prijímateľovi** za účelom financovania **Projektu**, a to v súlade s ustanoveniami **Zmluvy**, **Záväznou dokumentáciou** a **Právnym rámcom.**
  2. **Prijímateľ** sa zaväzuje prijať poskytnuté **Prostriedky mechanizmu**,použiť ich v súlade s účelom definovaným vo Výzve a podmienkami stanovenými v **Zmluve, Právnom rámci** a **Záväznej dokumentácii,** azabezpečiť **Realizáciu Projektu** podľa **Zmluvy Riadne** a **Včas** tak, aby bol dosiahnutý **Cieľ Projektu** a udržaný počas **Doby udržateľnosti Projektu.**
  3. Podmienky poskytnutia **Prostriedkov mechanizmu** uvedené vo **Výzve** a vyplývajúce z **Právneho rámca** musia byť splnené aj počas platnosti a účinnosti **Zmluvy, ak z Výzvy, Záväznej dokumentácie alebo charakteru podmienky poskytnutia Prostriedkov mechanizmu nevyplýva niečo iné**. Porušenie dodržania podmienok poskytnutia **Prostriedkov mechanizmu** podľa prvej vety sa považuje za podstatné porušenie **Zmluvy** podľa článku 11 **VZP**, ak z **Právneho rámca a/alebo zo Záväznej dokumentácie** nevyplýva vo vzťahu k jednotlivým podmienkam poskytnutia **Prostriedkov mechanizmu** iný postup.
  4. **Vykonávateľ** sa zaväzuje využívať dokumenty súvisiace s **Kladne posúdenou** **žiadosťou o prostriedky mechanizmu** ako aj **Projektom** výlučne osobami na to oprávnenými podľa **Právneho rámca a Záväznej dokumentácie** zapojenými najmä do procesu registrácie, posudzovania, riadenia, auditu, monitorovania a kontroly **Kladne posúdenej** **žiadosti o prostriedky mechanizmu** a/alebo **Projektu** a ich zmluvnými partnermi, ktorí sú viazaní záväzkom mlčanlivosti, čím nie sú dotknuté osobitné predpisy týkajúce sa poskytovania informácií povinnými osobami. **Prijímateľ** zároveň berie na vedomie a súhlasí so zverejnením informácií, vrátane osobných údajov, o **Prijímateľovi** a **Projekte** v nevyhnutnom rozsahu na účely zoznamu prijímateľov, ktorý zverejňuje a aktualizuje **Vykonávateľ** na svojom webovom sídle v súlade s § 16 ods. 8 zákona o mechanizme.
  5. V súvislosti s preukázaním plnenia **Cieľa Projektu** je **Prijímateľ** povinný zabezpečiť, aby boli osobné údaje spracúvané v súlade so všeobecne záväznými právnymi predpismi; uvedené platí bez ohľadu na to, či ide o osobné údaje získané od dotknutej osoby alebo o údaje získané z informačného systému tretej osoby. Na účely **Zmluvy** je dotknutou osobou fyzická osoba v zmysle čl. 4 ods. 1 nariadenia Európskeho Parlamentu a Rady EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „všeobecné nariadenie o ochrane údajov“).

1. **výdavky A FINANCOVANIE projektu** 
   1. V rozsahu, spôsobom a za podmienok stanovených v tejto **Zmluve**, **Právnom rámci** a **Záväznej dokumentácii Vykonávateľ** poskytne **Prijímateľovi Prostriedky mechanizmu** maximálne do výšky ......... EUR (slovom: ........ eur) a **Prostriedky na úhradu oprávnenej DPH** maximálne do výšky ...... EUR (slovom: ..... eur). Spolu **Vykonávateľ** poskytne **Prijímateľovi** prostriedky na **Realizáciu Projektu** maximálne vo výške .... EUR (slovom: ..... eur).  **Prostriedky mechanizmu poskytované na základe tejto Zmluvy sú účelovo naviazané na realizáciu Projektu v zmysle Kladne posúdenej žiadosti o prostriedky mechanizmu a Prílohy č. 2 Opisu projektu.**
   2. **Prijímateľ** sa zaväzuje, že v prípade vzniku výdavkov v súvislosti **s Realizáciou Projektu**, ktoré nie sú **Celkovými oprávnenými výdavkami** a budú nevyhnutné na dosiahnutie **Cieľa Projektu** a na jeho udržanie počas **Doby udržateľnosti Projektu**, zabezpečí zdroje financovania na úhradu všetkých takýchto výdavkov.
   3. **Zmluvné strany** sa dohodli, že financovanie **Projektu Vykonávateľom** z **Prostriedkov mechanizmu** sa bude realizovať **systémom zálohových platieb, refundáciou** alebo ich **kombináciou**.
   4. Konečná výška sumy **Prostriedkov mechanizmu** poskytnutých na **Realizáciu Projektu** sa určí na základe **Schválených oprávnených výdavkov**, pričom maximálna výška **Prostriedkov mechanizmu** podľa ods. 3.1 článku 3 **Zmluvy o poskytnutí prostriedkov mechanizmu** poskytovaná **Vykonávateľom** nesmie byť prekročená.
   5. **Obdobie oprávnenosti výdavkov** začína plynúť najskôr dňom podania **Kladne posúdenej žiadosti o prostriedky mechanizmu** a končí najneskôr 31. 8. 2026 v súlade s touto Zmluvou (ďalej len **„Obdobie oprávnenosti výdavkov“**).
   6. **Prijímateľ** sa zaväzuje, že pri **Realizácii Projektu** nedôjde ku **Dvojitému financovaniu** podľa článku 1 **VZP**. **Prijímateľ** sa zaväzuje, že neprijme a nebude požadovať dotáciu, príspevok, grant alebo inú formu podpory na **Realizáciu Projektu**, na ktorý sú poskytované **Prostriedky mechanizmu**, ktorá by predstavovala **Dvojité financovanie** z iných zdrojov z rozpočtu EÚ (ďalej len „EÚ“), z iných verejných zdrojov alebo z iných nástrojov finančnej podpory poskytnutej Slovenskej republike (ďalej len „SR“) zo zahraničia. **Prijímateľ** zároveň vyhlasuje, že mu nebola poskytnutá dotácia, príspevok, grant alebo iná forma podpory na **Realizáciu Projektu**, na ktorú požaduje poskytnutie **Prostriedkov mechanizmu**, ktorá by predstavovala **Dvojité financovanie** z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia. Ak sa prijímateľ dozvie o skutočnostiach, ktoré by mohli predstavovať **Dvojité financovanie** podľa tejto **Zmluvy** alebo podľa čl. 9 nariadenia (EÚ) 2021/241 alebo sa dozvie o tom, že na dosiahnutie cieľa **Projektu** boli alebo majú byť **Prijímateľovi** poskytnuté prostriedky z verejných zdrojov, zdrojov EÚ alebo iných nástrojov finančnej podpory poskytnutej SR zo zahraničia, ktoré by mohli predstavovať **Dvojité financovanie**, je povinný o týchto skutočnostiach informovať **Vykonávateľa** bezodkladne potom, ako sa o nich dozvedel. V prípade porušenia uvedených povinností ide o podstatné porušenie **Zmluvy** podľa článku 11 **VZP**.
   7. **Prijímateľ**, na ktorého sa vzťahuje povinnosť zápisu do registra partnerov verejného sektora, vyhlasuje, že je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov“) a tento zápis bude trvať minimálne počas doby uvedenej v § 4 ods. 1 zákona o registri partnerov. Ak **Prijímateľ** nesplní povinnosť podľa tohto odseku, ide o podstatné porušenie **Zmluvy** podľa článku 11 **VZP**.
   8. **Prijímateľ**, ktorý má povinnosť zápisu konečného užívateľa výhod do registra partnerov verejného sektora podľa zákona o registri partnerov alebo má povinnosť zápisu konečného užívateľa výhod do Obchodného registra podľa zákona č. 530/2003 Z. z. o obchodnom registri a o zmene a doplnení niektorých zákonov v znení neskorších prepisov (ďalej len „zákon o obchodnom registri") alebo má povinnosť zápisu konečného užívateľa výhod do iného príslušného registra podľa iného osobitného právneho predpisu, vyhlasuje, že túto povinnosť má k dátumu podpisu **Zmluvy** splnenú. Ak **Prijímateľ** nesplní povinnosť podľa tohto odseku, ide o podstatné porušenie **Zmluvy** podľa článku 11 **VZP**.
   9. **Prijímateľ** je povinný poskytnúť **Vykonávateľovi** elektronický odkaz na webové sídlo, na ktorom je informácia o konečnom užívateľovi výhod verejne dostupná v rozsahu meno, priezvisko a dátum narodenia konečného užívateľa výhod. Ak informácia o konečnom užívateľovi výhod v rozsahu meno, priezvisko a dátum narodenia konečného užívateľa výhod nie je verejne dostupná, **Prijímateľ** je povinný poskytnúť **Vykonávateľovi** v súlade s článkom 5 **Zmluvy o poskytnutí prostriedkov mechanizmu** údaje o konečnom užívateľovi výhod **Prijímateľa** v rozsahu meno, priezvisko a dátum narodenia konečného užívateľa výhod, a to najneskôr pri podpise tejto **Zmluvy**. Ak poskytnutá alebo verejne dostupná informácia o konečnom užívateľovi výhod nie je aktuálna, **Prijímateľ** je povinný poskytnúť **Vykonávateľovi** aktuálnu informáciu o konečnom užívateľovi výhod v rozsahu meno, priezvisko a dátum narodenia konečného užívateľa výhod najneskôr do 30 kalendárnych dní odo dňa zmeny konečného užívateľa výhod v súlade s článkom 5 **Zmluvy o poskytnutí prostriedkov mechanizmu**. Ak **Prijímateľ** nesplní povinnosti podľa tohto odseku, ide o podstatné porušenie **Zmluvy** podľa článku 11 **VZP**. Povinnosť podľa tohto odseku sa nevzťahuje na **Prijímateľa**, ktorým je právnická osoba, ktorá je subjektom verejnej správy podľa § 3 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách“).
   10. **Prijímateľ** poskytne **Vykonávateľovi** spolu so žiadosťou o platbu (najmä zúčtovanie zálohovej platby alebo priebežná platba) názov / obchodné meno a IČO dodávateľov a subdodávateľov, a údaje o konečnom užívateľovi výhod dodávateľov v rozsahu meno, priezvisko a dátum narodenia, ak je **Prijímateľ** osobou povinnou postupovať pri zadávaní zákazky podľa pravidiel verejného obstarávania v súlade právnymi predpismi EÚ alebo právnymi aktami EÚ alebo zákonom o verejnom obstarávaní; uvedené sa neuplatní, ak dodávateľ je subjektom verejnej správy podľa § 3 ods. 1 zákona o rozpočtových pravidlách o rozpočtových pravidlách.
   11. **Prijímateľ** berie na vedomie, že **Prostriedky mechanizmu** a každá ich časť je finančným prostriedkom vyplateným zo štátneho rozpočtu SR. **Prostriedky mechanizmu** sú zdrojovo kryté z prostriedkov z rozpočtu EÚ a neoprávnené nakladanie s nimi môže predstavovať trestný čin poškodzovania finančných záujmov EÚ. Na kontrolu a audit použitia týchto finančných prostriedkov a na ukladanie a vymáhanie sankcií za porušenie finančnej disciplíny sa vzťahuje režim upravený v **Zmluve**, **Právnom rámci** a**Záväznej dokumentácii**. **Prijímateľ** je povinný strpieť výkon kontroly a auditu použitia **Prostriedkov mechanizmu** zo strany **Vykonávateľa** a iných **Oprávnených osôb** v súlade s článkom 13 **VZP**.
   12. **Prijímateľ** je povinný zabezpečiť, aby bol **Projekt** v súlade so zásadou „výrazne nenarušiť / DNSH – *„Do No Significant Harm“* v súlade s čl. 5 nariadenia Európskeho parlamentu a Rady (EÚ) 2021/241, ktorým sa zriaďuje Mechanizmus na podporu obnovy a odolnosti v platnom znení, a aby spĺňal všeobecne záväzné právne predpisy v oblasti energetiky, klímy a životného prostredia a všeobecne záväzné právne predpisy v oblasti posudzovania vplyvov na životné prostredie. **Projekt** nemôže výrazne narušiť žiaden z environmentálnych cieľov uvedených v čl. 17 nariadenia Európskeho parlamentu a Rady (EÚ) 2020/852 o vytvorení rámca na uľahčenie udržateľných investícií a o zmene nariadenia (EÚ) 2019/2088. **Prostriedky mechanizmu** nemôžu byť použité na činnosti a aktíva zo zoznamu vylúčených činností a aktív Európskej komisie. Porušenie tejto povinnosti predstavuje podstatné porušenie **Zmluvy** v zmysle čl. 11 ods. 7 **VZP**.
2. **Osobitné ustanovenia**

* 1. **Zmluvné strany** sa dohodli, že:

4.1.1. Prijímateľ sa zaväzuje predkladať **Žiadosti o platbu** (ďalej len „**ŽoP**“) nasledovne:

1. K prvej **ŽoP** je **Prijímateľ** povinný predložiť platné a účinné pracovné zmluvy, príp. dohody o prácach vykonávaných mimo pracovného pomeru osôb podieľajúcich sa na implementácii **Projektu**, začiatok a koniec, resp. trvanie pracovného pomeru alebo dohody, výšku pracovného úväzku alebo hodinovú alokáciu. Bližšie podmienky stanoví **Záväzná dokumentácia;**
2. Jedna zálohová platba môže byť poskytnutá maximálne do výšky Prostriedkov mechanizmu zodpovedajúcich 12 mesiacom Realizácie projektu;
3. Záverečnú **ŽoP** **Prijímateľ** predloží najneskôr do 1 mesiaca po **Ukončení vecnej realizácie Projektu.** V prípade kombinácie systémov financovania platí, že **ŽoP** sa predkladá samostatne za každý jeden z uplatňovaných systémov financovania. Vzor **ŽoP Prijímateľa** určí **Vykonávateľ** v **Záväznej dokumentácii**.

4.1.2. Za účelom pravidelného získavania informácií o plnení míľnikov/výstupov **Projektu** má **Prijímateľ**  povinnosť predkladať monitorovacie správy nasledovne:

4.1.2.1. vo forme priebežnej monitorovacej správy na vyzvanie **Vykonávateľa** a

4.1.2.2. vo forme záverečnej monitorovacej správy do jedného mesiaca od ukončenia **Vecnej realizácie Projektu** a

4.1.2.3. priebežné informácie o stave implementácie na vyzvanie **Vykonávateľa.**

4.1.3. **Prijímateľ** je povinný informovať **Vykonávateľa** o skutočnostiach, ktoré ohrozujú alebo znemožňujú pokračovať v realizácii **Projektu**, a to bezodkladne ako sa **Prijímateľ** o týchto skutočnostiach dozvedel.

* 1. Doba udržateľnosti Projektu je 5 rokov, prípadne do ukončenia doby odpisovania podľa § 26 zákona č. 595/2003 Z. z. o dani z príjmov v znení neskorších predpisov (podľa toho, ktorá zo skutočností nastane skôr).
  2. **Prijímateľ** berie na vedomie, že **Prostriedky mechanizmu** poskytnuté podľa tejto **Zmluvy** predstavujú štátnu pomoc podľa článku D ods. 2 písm. a. „*Schémy štátnej pomoci na podporu výskumu, vývoja a inovácií v rámci komponentu 9 Plánu obnovy a odolnosti SR v znení dodatku*[[5]](#footnote-6) (ďalej len „Schéma štátnej pomoci“) pre:

1. <*názov partnera*> vo výške nepresahujúcej <uviesť výšku štátnej pomoci podľa Kladne posúdenej žiadosti>,
2. <*názov partnera*> vo výške nepresahujúcej <uviesť výšku štátnej pomoci podľa Kladne posúdenej žiadosti>
3. <*názov partnera*> vo výške nepresahujúcej <uviesť výšku štátnej pomoci podľa Kladne posúdenej žiadosti>
4. <*názov partnera*> vo výške nepresahujúcej <uviesť výšku štátnej pomoci podľa Kladne posúdenej žiadosti>

poskytovanú v súlade s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). Nadobudnutím účinnosti Zmluvy sa pomoc podľa tohto odseku Zmluvy o poskytnutí prostriedkov mechanizmu považuje za poskytnutú.

* 1. **Prijímateľ** berie na vedomie, že **Prostriedky mechanizmu** poskytnuté podľa tejto **Zmluvy** nepredstavujú štátnu pomoc pre:

1. <*názov subjektu - prijímateľ*> a sú poskytnuté vo výške nepresahujúcej <uviesť výšku poskytovaných prostriedkov mechanizmu podľa Kladne posúdenej žiadosti>,
2. < *názov subjektu - partner* > a sú poskytnuté vo výške nepresahujúcej <uviesť výšku poskytovaných prostriedkov mechanizmu podľa Kladne posúdenej žiadosti>,
3. < *názov subjektu - partner* > a sú poskytnuté vo výške nepresahujúcej <uviesť výšku poskytovaných prostriedkov mechanizmu podľa Kladne posúdenej žiadosti>,
4. < *názov subjektu - partner* > a sú poskytnuté vo výške nepresahujúcej <uviesť výšku poskytovaných prostriedkov mechanizmu podľa Kladne posúdenej žiadosti>.
   1. Ak subjekt uvedený v ods. 4.4. tejto **Zmluvy** bude v rámci **Projektu** alebo v súvislosti s ním vykonávať akékoľvek úkony, v dôsledku ktorých by došlo k poskytnutiu štátnej pomoci v rozpore s uplatniteľnými pravidlami EÚ pre oblasť štátnej pomoci alebo so zákonom o štátnej pomoci, ide o podstatné porušenie **Zmluvy** podľa článku 11 **VZP** a **Prijímateľ** je povinný vrátiť a zároveň **Vykonávateľ** je povinný vymôcť vrátenie štátnej pomoci poskytnutej v rozpore s uplatniteľnými pravidlami vyplývajúcimi z právnych predpisov SR alebo právnych aktov EÚ, spolu s úrokmi vo výške, v lehotách a spôsobom vyplývajúcim z príslušných právnych predpisov SR a právnych aktov EÚ.
   2. **Prijímateľ** sa zaväzuje v súlade s **Mechanizmom monitorovania a spätného vymáhania prostriedkov mechanizmu  poskytnutých na výskumnú infraštruktúru v rámci Komponentu 9 Plánu obnovy a odolnosti** (ďalej len **„Mechanizmus“**) na ročnej báze monitorovať a zaznamenávať využívanie výskumnej infraštruktúry na sprievodnú hospodársku činnosť a v prípade prekročenia maximálnej miery využitia ročnej kapacity na hospodársku činnosť predložiť **Vykonávateľovi** v zmysle **Mechanizmu** Oznámenie o prekročení maximálnej miery využitia výskumnej infraštruktúry na hospodárske účely. **Prijímateľ** je povinný vrátiť výšku neoprávnenej štátnej pomoci a príslušný úrok v zmysle **Mechanizmu** alebo pokynov **Vykonávateľa.**
   3. Poskytnutím **Prostriedkov mechanizmu** nesmie dôjsť k poskytnutiu štátnej pomoci v rozpore s pravidlami EÚ pre štátnu pomoc a zákonom č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci). **Prijímateľ** sa zaväzuje, že počas **Realizácie Projektu** a **Doby udržateľnosti Projektu** nedôjde k zmene skutočností, na základe ktorých by bolo možné posúdiť poskytnutie **Prostriedkov mechanizmu**, ako poskytnutie štátnej pomoci v rozpore s pravidlami EÚ pre štátnu pomoc. **Ak Prijímateľ** túto podmienku poruší, ide o podstatné porušenie Zmluvy podľa článku 11 **VZP**.
   4. **Prijímateľ** sa zaväzuje mať náklady súvisiace s realizáciou **Projektu**, **Prostriedky mechanizmu** poskytnuté na základe tejto **Zmluvy** a príjmy plynúce z **Projektu** jasne oddelené od nákladov a zdrojov financovania ostatných činností a zaúčtované osobitne na základe dôsledne uplatňovaných a objektívne zdôvodniteľných zásad nákladového účtovníctva.
   5. V prípade ak **Prijímateľ** bude poskytovať tovary a služby v rámci svojej sprievodnej hospodárskej činnosti, zaväzuje sa poskytovať ich za trhové ceny, aby sa predišlo sekundárnemu poskytnutiu štátnej pomoci subjektom, ktorým budú tieto tovary a služby poskytované.
   6. V prípade ak budú výsledkom výskumu, ktorý bol podporený z **Prostriedkov mechanizmu**, aj práva duševného vlastníctva, **Prijímateľ** sa zaväzuje

(i) k rozsiahlemu šíreniu výsledkov výskumu na nevýlučnom a nediskriminačnom základe, napríklad prostredníctvom výuky, databáz s voľným prístupom, verejne prístupných publikácií alebo slobodného softvéru; alebo

(ii) k opätovnému investovaniu všetkých ziskov z uvedených činností do svojich základných činností

* 1. **Vykonávateľ** je oprávnený požadovať od **Prijímateľa** dokumenty, podklady a vysvetlenia za účelom preverovania a monitorovania činností s cieľom prevencie neoprávneného poskytovania štátnej pomoci. **Prijímateľ** je povinný poskytnúť **Vykonávateľovi** súčinnosť.
  2. Odseky 4.5.- 4.9. sa primerane použijú aj na **Partnerov** uvedených v odseku 4.4 tohto článku. **Prijímateľ** preberá zodpovednosť, že uvedené podmienky budú dodržané aj na strane **Partnerov.**
  3. **Zmluvné strany** sa dohodli, že **Vykonávateľ** nebude povinný poskytovať plnenie podľa **Zmluvy** dovtedy, kým mu **Prijímateľ** nepreukáže spôsobom požadovaným **Vykonávateľom** v súlade so **Záväznou dokumentáciou**, že subjekty uvedené v odseku 4.3 tohto článku nie sú podnikom v ťažkostiach.
  4. **Prijímateľ** berie na vedomie, že žiaden subjekt uvedený v odseku 4.3 tohto článku nesmie byť ku dňu nadobudnutia účinnosti **Zmluvy** podnikom v ťažkostiach podľa nariadenia EÚ 651/2014 a zároveň je **Prijímateľ** povinný najneskôr do 10 dní od nadobudnutia účinnosti **Zmluvy** predložiť **Vykonávateľovi** Test podniku v ťažkostiach vyplnený každým subjektom uvedeným v odseku 4.3 tohto článku na formulári stanovenom v **Záväznej dokumentácii,** zverejnenej na webovom sídle Vykonávateľa. Porušenie povinnosti podľa predchádzajúcej vety predstavuje podstatné porušenie **Zmluvy** zo strany **Prijímateľa** a **Vykonávateľ** odstúpi od **Zmluvy** v zmysle čl. 11 **VZP**.
  5. **Prijímateľ** sa zaväzuje najneskôr do 10 dní od nadobudnutia účinnosti **Zmluvy** preukázať **Vykonávateľovi** spôsobom stanovenom v **Záväznej dokumentácii,** zverejnenej na webovom sídle Vykonávateľa, do akej veľkostnej kategórie patria všetky subjekty uvedené v odseku 4.3 tohto článku. Porušenie povinnosti podľa predchádzajúcej vety predstavuje podstatné porušenie **Zmluvy** zo strany **Prijímateľa** podľa čl. 11 VZP. V prípade, ak niektorý zo subjektov uvedených v odseku 4.3 spĺňa ku dňu nadobudnutia účinnosti **Zmluvy** definičné znaky veľkostnej kategórie, ktorej v zmysle podmienok **Výzvy** prislúcha nižšia intenzita pomoci ako bola uvedená v **Kladne posúdenej žiadosti o prostriedky mechanizmu**, **Vykonávateľ** pristúpi k zmene **Zmluvy** podľa čl. 10 VZP, v rámci ktorej primerane zníži výšku **Prostriedkov mechanizmu**, ktoré predstavujú štátnu pomoc podľa odseku 4.3 tohto článku, výšku **Prostriedkov mechanizmu** podľa odseku 3.1 **Zmluvy o poskytnutí prostriedkov mechanizmu** a výšku spolufinancovania podľa odseku 3.2 článku 3 **Zmluvy o poskytnutí prostriedkov mechanizmu**.
  6. Odseky 4.11. - 4.14. sa primerane použijú aj na **Partnerov Projektu**, ktorým poskytnutie **Prostriedkov mechanizmu** predstavuje pomoc pre podniky. **Prijímateľ** preberá zodpovednosť, že uvedené podmienky budú dodržané aj na strane **Partnerov.**
  7. **Prijímateľ** sa zaväzuje, že poskytnutím alebo použitím **Prostriedkov mechanizmu** nedôjde k porušeniu reštriktívnych opatrení alebo sankcií EÚ, k porušeniu iných sankcií alebo obdobných opatrení, k dodržiavaniu ktorých sa SR zaviazala, ani k porušeniu zákona č. 289/2016 Z. z. o vykonávaní medzinárodných sankcií a o doplnení zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. V prípade porušenia uvedených povinností ide o podstatné porušenie **Zmluvy** podľa článku 11 **VZP**.
  8. **Zmluvné strany** sa dohodli, že **Prijímateľ** bude realizovať **Projekt** v spolupráci s nasledovnými **Partnermi**:

**Partner č. 1**

Názov: .....................

Sídlo: .....................

Právna forma: .....................

IČO:

zapísaný v: ......................

IČ DPH: ......................

e-mail: ......................

Štatutárny orgán/konajúca osoba: .....................

Korešpondenčná adresa: .....................

Bankové spojenie:

Č. účtu v tvare IBAN:

(ďalej len „**Partner/i**“)

* 1. Právny vzťah **Prijímateľa** a jeho **Partnerov** pri **Realizácii Projektu** upravuje osobitná písomná zmluva o partnerstve (ďalej ako „**Zmluva o partnerstve**“). Každá zmena **Zmluvy o partnerstve** si vyžaduje predchádzajúci písomný súhlas **Vykonávateľa.** **Prijímateľ** sa zaväzuje zabezpečiť v rámci zmluvného vzťahu k **Partnerom**, aby bol každý z **Partnerov** na základe **Zmluvy o Partnerstve** zaviazaný vo vzťahu k ním realizovaným aktivitám **Projektu** a  dodržiaval povinnosti v rovnakom rozsahu, ako to vyplýva **Prijímateľovi** z tejto **Zmluvy.** Účasťou **Partnerov** v **Projekte** nie je dotknutá celková zodpovednosť **Prijímateľa** za realizáciu **Projektu** v zmysle tejto **Zmluvy** voči **Vykonávateľovi**.

**Článok 5. KOMUNIKÁCIA A DORUČOVANIE**

* 1. **Zmluvné strany** sa dohodli, že ich komunikácia súvisiaca so **Zmluvou** si pre svoju záväznosť vyžaduje písomnú formu, v rámci ktorej sú zmluvné strany povinné uvádzať kód **Projektu** a názov **Projektu** podľa ods. 2.3.článku 2 **Zmluvy o poskytnutí prostriedkov mechanizmu**. **Zmluvné strany** využívajú pre svoju komunikáciu prednostne elektronickú formu komunikácie. **Zmluvné strany** sa zaväzujú, že v nevyhnutných prípadoch môže mať takáto komunikácia písomnú formu v listinnej podobe **Zmluvné strany** budú v tomto prípade pre vzájomnú písomnú komunikáciu v listinnej podobe používať poštové adresy uvedené v záhlaví **Zmluvy o poskytnutí prostriedkov mechanizmu**, ak nedošlo k oznámeniu zmeny adresy spôsobom v súlade s článkom 10 **VZP**.
  2. **Zmluvné strany** sa dohodli, že písomná forma komunikácie v listinnej podobe sa bude uskutočňovať prostredníctvom doporučeného doručovania zásielok.
  3. **Zmluvné strany** si zároveň dohodli ako mimoriadny spôsob doručovania písomných zásielok v listinnej podobe doručovanie osobne alebo prostredníctvom kuriéra; takéto doručenie **Vykonávateľovi** je možné výlučne v úradných hodinách podateľne **Vykonávateľa** zverejnených verejne prístupným spôsobom.
  4. Elektronickou formou komunikácie podľa ods. 5.1. článku 5 **Zmluvy o poskytnutí prostriedkov mechanizmu** sa rozumie najmä:
     1. bežná komunikácia prostredníctvom informačného systému pre Plán obnovy, ak **Vykonávateľ** oznámil **Prijímateľovi** možnosť komunikovať prostredníctvom takého informačného systému. Spôsob, podmienky a rozsah takejto komunikácie upraví **Vykonávateľ** v **Záväznej dokumentácii**;
     2. v ostatných prípadoch komunikácia prostredníctvom elektronickej správy (e-mailu); **zmluvné strany** sa zaväzujú používať emailové adresyoznámené podľa ods. 5.7.1.článku 5 **Zmluvy o poskytnutí prostriedkov mechanizmu**, ak nedošlo k oznámeniu zmeny adresy v súlade s článkom 10 **VZP;**
     3. komunikácia prostredníctvom Ústredného portálu verejnej správy; **zmluvné strany** sa zaväzujú mať zriadené a aktívne elektronické schránky (zo strany **Vykonávateľa** nejde o výkon verejnej moci, iba o využívanie existujúcich technických prostriedkov vhodných na komunikáciu).
  5. V prípade doručenia oznámenia, výzvy, žiadosti alebo iného dokumentu (ďalej ako „písomnosť“) sa za deň doručenia **zmluvnej strane** do elektronickej schránky prostredníctvom Ústredného portálu verejnej správy podľa tohto článku považuje najbližší pracovný deň bezprostredne nasledujúci po kalendárnom dni, kedy bola písomnosť uložená do elektronickej schránky **zmluvnej strany**, a to aj vtedy, ak sa adresát o tom nedozvedel.
  6. Písomnosť zasielaná **zmluvnej strane** v listinnej podobe podľa **Zmluvy** sa považuje pre účely **Zmluvy** za doručenú, ak dôjde do sféry dispozície **zmluvnej strany** na adrese uvedenej v záhlaví **Zmluvy o poskytnutí prostriedkov mechanizmu**, a to aj v prípade, ak adresát písomnosť neprevzal, pričom za deň doručenia písomnosti sa považuje deň, kedy došlo k:
     1. uplynutiu úložnej (odbernej) lehoty písomnosti zasielanej zmluvnej strane poštou, ak nedôjde k jej vráteniu podľa ods. 5.6.3. článku 5 **Zmluvy o poskytnutí prostriedkov mechanizmu**;
     2. odopretiu prijatia písomnosti, v prípade odopretia prevzatia písomnosti doručovanej poštou alebo osobným doručením;
     3. vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“),

podľa toho, ktorá skutočnosť nastane skôr.

* 1. Písomnosť alebo zásielka doručovaná prostredníctvom e-mailu bude považovaná za doručenú momentom, kedy bude elektronická správa k dispozícii prístupná na e-mailovom serveri slúžiacom na prijímanie elektronickej pošty **zmluvnej strany**, ktorá je adresátom, teda momentom, kedy **zmluvnej strane**, ktorá je odosielateľom, príde potvrdenie o úspešnom doručení zásielky; ak nie je objektívne z technických dôvodov možné nastaviť automatické potvrdenie o úspešnom doručení zásielky, **zmluvné strany** výslovne súhlasia s tým, že ich vzájomná komunikácia podľa tohto odseku nebude prebiehať prostredníctvom e-mailu. Za účelom realizácie doručovania prostredníctvom e-mailu sa **zmluvné strany** zaväzujú:
     1. vzájomne si písomne oznámiť svoje emailové adresy, ktoré budú v rámci tejto formy komunikácie záväzne používať a aktualizovať, pričom nesplnenie tejto povinnosti bude zaťažovať tú **zmluvnú stranu**, ktorá aktualizáciu neoznámila, a zásielka doručená na neaktuálnu e-mailovú adresu sa bude považovať na účely tejto **Zmluvy** za riadne doručenú;
     2. vzájomne si písomne oznámiť všetky údaje, ktoré budú potrebné pre tento spôsob doručovania;
     3. zabezpečiť nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov; ak to nie je objektívne možné z technických dôvodov, **zmluvná strana**, ktorá má tento technický problém, jeho existenciu oznámi druhej **zmluvnej strane**, pričom sa uplatní postup podľa ods. 5.7. prvej vety za bodkočiarkou článku 5 **Zmluvy o poskytnutí prostriedkov mechanizmu** .
  2. **Prijímateľ** je zodpovedný za riadne označenie poštovej schránky na účely písomnej komunikácie **zmluvných strán**.
  3. **Zmluvné strany** sa zaväzujú, že vzájomná komunikácia bude prebiehať v slovenskom jazyku, českom jazyku alebo v jazyku určenom ako akceptovateľnom vo **Výzve**. Každá dokumentácia predkladaná **Prijímateľom** v súvislosti so **Zmluvou** alebo s **Projektom** bude predkladaná v slovenskom jazyku, českom jazyku alebo v jazyku určenom ako akceptovateľnom vo **Výzve**. V prípade, ak bola dokumentácia vyhotovená v inom jazyku ako v jazyku podľa druhej vety, pre jej použitie pre účely **Projektu** alebo **Zmluvy** je potrebný úradný preklad do slovenského jazyka, ak **Vykonávateľ** vo **Výzve** alebo v **Záväznej dokumentácii** neurčí inak.

**Článok 6. ĎALŠIE ZÁVÄZNÉ DOJEDNANIA**

6.1. **Prijímateľ** je povinný a zároveň sa zaväzuje:

1. v súlade s **Výzvou** najneskôr k **Ukončeniu vecnej realizácie Projektu** dosiahnuť **výstupy Projektu** vychádzajúce z **Kladne posúdenej** **žiadosti o** **prostriedky mechanizmu** a vyvinúť maximálne úsilie na dosiahnutie **míľnikov (milestones) Projektu**,
2. počas **Realizácie Projektu** zniesť výkon **priebežného (midterm) hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu** v súlade s **Výzvou** a zároveň poskytnúť **Vykonávateľovi** všetku potrebnú súčinnosť pri výkone tohto hodnotenia a v súvislosti s ním. **Prijímateľ** sa tiež zaväzuje prijať opatrenia v súlade s výsledkami/odporučeniami tohto **priebežného (midterm) hodnotenia**, informovať o nich **Vykonávateľa** a s ich zohľadnením zabezpečiť Riadnu **Realizáciu Projektu.**

Porušenie povinností podľa tohto odseku je podstatným porušením **Zmluvy** v zmysle čl. 11 **VZP**.

6.2. V prípade, ak v rámci **priebežného (midterm) hodnotenia** expert/i vybraný/í **Vykonávateľom** na základe posúdenia dosahovania **míľnikov (milestones)** a **výstupov Projektu** podľa ods. 6.1. písm. b., ods. 6.5. a 6.6. neodporučí/ia pokračovať vo financovaní **Projektu, Vykonávateľ**:

* 1. nie je povinný uhradiť **Žiadosť o platbu**,
  2. je oprávnený pozastaviť poskytovanie **Prostriedkov mechanizmu**,
  3. je oprávnený odstúpiť od **Zmluvy** podľa článku 11 VZP, ak to vyplýva z odporúčania experta/ov,
  4. je oprávnený požadovať vrátenie **Prostriedkov mechanizmu** alebo ich časti v zmysle odsekov 6.5. a 6.6. tohto článku **Zmluvy o poskytnutí prostriedkov mechanizmu** a požadovať vysporiadanie finančných vzťahov s **Prijímateľom** podľa čl. 14 **VZP**,
  5. je oprávnený **Zmluvu** vypovedať podľa článku 11 **VZP**,
  6. výdavky, ktoré v **Projekte** vzniknú/vznikli po termíne **priebežného (midterm) hodnotenia** alebo inom termíne v ňom určenom, je **Vykonávateľ** oprávnený posúdiť ako neoprávnené výdavky a požadovať vrátenie **Prostriedkov mechanizmu**, pričom **Prijímateľ** je povinný požadované **Prostriedky mechanizmu** vrátiť **Vykonávateľovi** a vysporiadať s ním finančné vzťahypodľa článku 14 **VZP**.

6.3. **Priebežné (midterm) hodnotenie** sa vykonáva pri projektoch, ktorých realizácia trvá minimálne 24 mesiacov. **Priebežné (midterm) hodnotenie** sa vykonáva za obdobie prvej polovice realizácie projektu, pričom presný termín určí **Vykonávateľ**.

6.4. Po **Ukončení vecnej realizácie Projektu** sa **Prijímateľ** zaväzuje zniesť výkon **záverečného hodnotenia** zabezpečeného **Vykonávateľom** zameraného na posúdenie dosahovania **míľnikov (milestones)** a **výstupov Projektu** v súlade s **Výzvou** a zároveň poskytnúť **Vykonávateľovi** všetku súčinnosť pri výkone tohto hodnotenia a v súvislosti s ním.

6.5. Výstupy Projektu musia byť dosiahnuté najneskôr k termínu **Ukončenia vecnej realizácie Projektu**, inak je **Vykonávateľ** oprávnený považovať toto omeškanie **Prijímateľa** za podstatné porušenie **Zmluvy** zo strany **Prijímateľa**. **Vykonávateľ** je oprávnený  na základe výsledkov **priebežného (midterm) hodnotenia** a/alebo **záverečného hodnotenia** zabezpečeného **Vykonávateľom** považovať omeškanie **Prijímateľa v** dosahovaní **míľnikov (milestones)** a **výstupov Projektu** za podstatné porušenie **Zmluvy** podľa čl. 11 ods. 7 písm. a), c), f) a g) **VZP**, odstúpiť od **Zmluvy** v zmysle čl. 11 a požadovať od **Prijímateľa** vysporiadanie finančných vzťahov podľa čl. 14 **VZP** a zároveň požadovať vrátenie **Prostriedkov mechanizmu** alebo ich časti vo výške zodpovedajúcej rozsahu a dôvodom nedosiahnutia **výstupov Projektu (Deliverables).**

6.6. Pri hodnotení omeškania zo strany **Prijímateľa**, **Vykonávateľ** zohľadňuje predovšetkým nasledovné faktory:

1. dôležitosť jednotlivých nedosiahnutých **výstupov Projektu (Deliverables)** pre **Projekt**, resp. dopad ich nedosiahnutia na zrealizovanie **Projektu** ako celku a zrealizovanie/dosiahnutie/zabezpečenie **Predmetu Projektu**;
2. priťažujúce (napr. nezohľadnenie a/alebo nezrealizovanie opatrení vyplývajúcich z výsledku/odporúčaní **priebežného (midterm) hodnotenia**) a poľahčujúce (napr. externé vplyvy nezakladajúce **Prijímateľovi** možnosť ovplyvniť ich vznik a priebeh) faktory týkajúce sa **Realizácie Projektu** vplývajúce na nedosiahnutie **výstupov Projektu (Deliverables);**
3. skutočnosť, či k nedosiahnutiu **výstupov Projektu (Deliverables)** mohlo dôjsť v dôsledku objektívnych príčin.

 6.7. **Prijímateľ** vyhlasuje, že v súvislosti s **Kladne posúdenou žiadosťou o prostriedky mechanizmu** alebo s **Projektom** neuzavrel dohodu obmedzujúcu súťaž podľa § 4 zákona č. 187/2021 Z. z. o ochrane hospodárskej súťaže a o zmene a doplnení niektorých zákonov s iným žiadateľom alebo iným prijímateľom. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP.**

6.8. **Prijímateľ** vyhlasuje, že všetky čestné vyhlásenia pripojené ku **Kladne posúdenej žiadosti o prostriedky mechanizmu** ako aj zaslané **Vykonávateľovi** pred podpisom **Zmluvy**, sú pravdivé a zostávajú účinné pri uzatvorení **Zmluvy** v nezmenenej forme. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

6.9. Voči **Prijímateľovi,** ani **žiadnemu z Partnerov** sa ku dňu nadobudnutia účinnosti **Zmluvy** nesmie uplatňovať vrátenie štátnej pomoci na základe rozhodnutia Európskej komisie, v ktorom bola táto štátna pomoc označená za neoprávnenú a nezlučiteľnú s vnútorným trhom. Porušenie podmienky podľa predchádzajúcej vety predstavuje podstatné porušenie **Zmluvy** zo strany **Prijímateľa** a **Vykonávateľ** je oprávnený od **Zmluvy** odstúpiť v zmysle čl. 11 **VZP**. Rovnaké právne má aj uplatňovanie vrátenia štátnej pomoci poskytnutej Slovenskou republikou **Prijímateľovi** do **Finančného ukončenia Projektu**.

**Článok 7. Záverečné ustanovenia**

7.1. Táto **Zmluva** nadobúda platnosť dňom jej podpísania oboma **zmluvnými stranami.** Táto **Zmluva** je podľa § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“) povinne zverejňovanou zmluvou a nadobúda účinnosť kalendárnym dňom nasledujúcim po kalendárnom dni jej prvého zverejnenia v Centrálnom registri zmlúv. Za súčasného rešpektovania ochrany osobnosti a ochrany osobných údajov **zmluvné strany** vyhlasujú, že **Zmluva** neobsahuje žiadne chránené informácie, ktoré sa nemôžu sprístupniť podľa príslušných ustanovení zákona o slobode informácií, v dôsledku čoho vyjadrujú súhlas s jej zverejnením.

7.2. Túto **Zmluvu** je možné meniť alebo dopĺňať len na základe vzájomnej dohody oboch **zmluvných strán**, pričom akékoľvek zmeny alebo doplnenia musia byť vykonané vo forme písomného a očíslovaného dodatku k **Zmluve**, pokiaľ v tejto **Zmluve** (najmä v článku 10 **VZP**) nie je stanovené inak.

7.3. Táto **Zmluva** sa uzatvára na dobu určitú a jej platnosť a účinnosť končí 30. kalendárny deň po predložení poslednej **Následnej monitorovacej správy**, ktorú je **Prijímateľ** povinný predložiť **Vykonávateľovi** v súlade s ods. 5 článku 5 **VZP**,ak **Vykonávateľ** v tejto lehote **Prijímateľovi** neoznámil, že má námietky vo vzťahu k plneniu povinností vyplývajúcich zo **Zmluvy**. V prípade, že takéto námietky **Vykonávateľ** **Prijímateľovi** oznámil, účinnosť **Zmluvy** končí dňom, kedy **Vykonávateľ** doručí **Prijímateľovi** oznámenie o vysporiadaní námietok. V prípade, ak sa na **Prijímateľa** nevzťahuje povinnosť predkladať **Následné monitorovacie správy**, končí platnosť a účinnosť **Zmluvy** ukončením **Doby udržateľnosti** Projektu definovanej v ods. **4.2 Zmluvy o poskytnutí prostriedkov mechanizmu.** Odlišne od predchádzajúcej vety končí platnosť a účinnosť **Zmluvy** v prípade:

7.3.1. ods. 4 písm. g) článku 2 **VZP**, článku 13 a 14 **VZP**, ktorých platnosť a účinnosť končí 31. decembra 2031 alebo po tomto dátume vysporiadaním finančných vzťahov medzi **Vykonávateľom** a**Prijímateľom** na základe **Zmluvy**, ak nedošlo k ich vysporiadaniu k 31. decembra 2031;

7.3.2. tých ustanovení **Zmluvy**, ktoré majú sankčný charakter pre prípad porušenia povinností vyplývajúcich pre **Prijímateľa**, s výnimkou zmluvnej pokuty, pričom ich platnosť a účinnosť končí s platnosťou a účinnosťou predmetných článkov.

7.4. **Prijímateľ** vyhlasuje, že mu nie sú známe žiadne okolnosti, ktoré by negatívne ovplyvnili jeho oprávnenosť, oprávnenosť **Partnera/Partnerov** alebo oprávnenosť **Projektu** podľa podmienok stanovených vo **Výzve**. Nepravdivosť tohto vyhlásenia **Prijímateľa** sa považuje za podstatné porušenie **Zmluvy** podľa článku 11 **VZP**.

7.5. Prípadné spory vyplývajúce z tejto **Zmluvy** sa riešia prednostne dohodou alebo pokusom o zmierlivé riešenie veci. V prípade, ak sa uvedené nepodarí dosiahnuť, ktorákoľvek zo **zmluvných strán** predloží svoj spor na vecne a miestne príslušný súd v SR.

7.6. Ak sa akékoľvek ustanovenie **Zmluvy** stane neplatným v dôsledku jeho rozporu s právnymi predpismi SR alebo právnymi aktmi EÚ, nespôsobí to neplatnosť celej **Zmluvy**, ale iba dotknutého ustanovenia **Zmluvy**. Zmluvné strany sa v takom prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby zostal zachovaný účel **Zmluvy** a obsah jednotlivých ustanovení **Zmluvy.**

7.7. Ak záväzkový vzťah vyplývajúci zo **Zmluvy** medzi **Vykonávateľom** a **Prijímateľom** s ohľadom na ich právne postavenie nespadá pod vzťahy uvedené v § 261 Obchodného zákonníka, **zmluvné strany** vykonali voľbu práva podľa § 262 ods. 1 Obchodného zákonníka a výslovne súhlasia, že ich záväzkový vzťah vyplývajúci zo **Zmluvy** sa bude riadiť Obchodným zákonníkom. Zároveň **zmluvné strany** súhlasia a berú na vedomie, že od momentu uzavretia **Zmluvy** je vzťah medzi **Vykonávateľom** a **Prijímateľom** vzťahom súkromnoprávnym.

7.8. Podľa § 401 Obchodného zákonníka **Prijímateľ** vyhlasuje, že predlžuje premlčaciu dobu na prípadné nároky **Vykonávateľa** týkajúce sa vrátenia poskytnutých **Prostriedkov mechanizmu** alebo ich časti na 10 rokov od doby, kedy premlčacia doba začala plynúť po prvý raz.

7.9. **Zmluvné strany** vyhlasujú, že ich vôľa vyjadrená v tejto **Zmluve** je slobodná a vážna, text **Zmluvy** si riadne prečítali a jeho obsahu porozumeli, **Zmluvu** neuzatvárajú v tiesni ani za nápadne nevýhodných podmienok a ich zmluvná voľnosť nie je inak obmedzená. Svoju vôľu byť viazané touto **Zmluvou** **zmluvné strany** vyjadrujú svojimi podpismi tejto **Zmluvy**.

7.10. Táto **Zmluva** je podpísaná elektronicky v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov (zákon o dôveryhodných službách) v znení neskorších predpisov (ďalej len „zákon o dôveryhodných službách“), pričom dátumy podpisov zmluvných strán sú uvedené pri kvalifikovaných elektronických podpisoch/pečatiach **zmluvných strán**, ak nie je použitá kvalifikovaná elektronická časová pečiatka podľa zákona o dôveryhodných službách.

7.11. Neoddeliteľnou súčasťou **Zmluvy** sú **Prílohy:**

Príloha č. 1 **VZP**

Príloha č. 2 **Opis Projektu**

V .......... dňa ........................................ V ................................. dňa .................

................................................................... .................................................................

**Výskumná agentúra** **názov Prijímateľa**

v zastúpení v zastúpení

Mgr. Marek Mrva titul, meno a priezvisko

generálny riaditeľ funkcia

1. [Zmluva o vykonávaní časti úloh vykonávateľa sprostredkovateľom č. 863/2022](https://crz.gov.sk/zmluva/6992184/) [↑](#footnote-ref-2)
2. Vyplní sa v prípade, ak je poštová adresa (korešpondenčná adresa) zmluvnej strany odlišná od adresy jej sídla. [↑](#footnote-ref-3)
3. Číslo účtu, na ktorý budú poskytnuté Prostriedky mechanizmu. [↑](#footnote-ref-4)
4. Identifikácia banky, v ktorej je vedený vyššie uvedený účet. [↑](#footnote-ref-5)
5. <https://vaia.gov.sk/wp-content/uploads/2025/01/Schema_SP_VVaI_K9POO_vzn_D2-web.pdf> [↑](#footnote-ref-6)